Javaslat AZ EURÓPAI PARLAMENT ÉS A TANÁCS HATÁROZATA az Európai Globalizációs Alkalmazkodási Alapnak az Európai Parlament, a Tanács és a Bizottság között létrejött, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (Ausztria „EGF/2011/011 AT/Soziale Dienstleistungen” referenciaszámú kérelme) /* COM/2012/0621 final */





INDOKOLÁS A költségvetési fegyelemről és a pénzgazdálkodás hatékonyságáról és eredményességéről szóló, az Európai Parlament, a Tanács és a Bizottság között létrejött, 2006. május 17-i intézményközi megállapodás[1] 28. pontja a pénzügyi keret vonatkozó fejezeteinek felső korlátain felül, egy rugalmassági mechanizmus révén, legfeljebb évi 500 millió EUR erejéig lehetővé teszi az Európai Globalizációs Alkalmazkodási Alap (a továbbiakban: EGAA) igénybevételét. Az EGAA-ból nyújtott hozzájárulásokra vonatkozó szabályokat az Európai Globalizációs Alkalmazkodási Alap létrehozásáról szóló, 2006. december 20-i 1927/2006/EK európai parlamenti és tanácsi rendelet[2] tartalmazza. 2011. december 21-én Ausztria Steiermark (AT22) NUTS II. szintű régiójában a NACE Rev. 2 rendszer szerinti 88. ágazatban (Szociális ellátás bentlakás nélkül)[3] működő 105 vállalatnál bekövetkezett elbocsátásokat követően „EGF/2011/011 AT/Soziale Dienstleistungen” referenciaszámmal kérelmet nyújtott be az EGAA-ból igénybe vehető pénzügyi hozzájárulás iránt. A kérelem alapos vizsgálata után a Bizottság az 1927/2006/EK rendelet 10. cikke alapján megállapította, hogy a pénzügyi hozzájárulásnak a rendeletben megállapított feltételei teljesülnek. A KÉRELEM ÖSSZEFOGLALÁSA ÉS ELEMZÉS Főbb adatok: || EGAA-referenciaszám || EGF/2011/011 Tagállam || Ausztria 2. cikk || b) Érintett vállalatok száma || 105 NUTS II. szintű régió || Steiermark (AT22) NACE Rev. 2. ágazat || 88 (Szociális ellátás bentlakás nélkül) Referencia-időszak || 2011.4.1–2011.12.15. A személyre szabott szolgáltatások kezdetének időpontja || 2011.10.1. A kérelem benyújtásának időpontja || 2011.12.21. A referencia-időszakban elbocsátott munkavállalók száma || 1050 Az intézkedés által várhatóan érintett, elbocsátott munkavállalók száma || 350 A személyre szabott szolgáltatásokhoz kapcsolódó kiadások (EUR) || 7 850 500 Az EGAA végrehajtásához kapcsolódó kiadások[4] (EUR) || 150 500 Az EGAA végrehajtásához kapcsolódó kiadások (%) || 1,88 Teljes költségvetés (EUR) || 8 001 000 EGAA-hozzájárulás EUR-ban (65 %) || 5 200 650 1. A kérelmet 2011. december 21-én nyújtották be a Bizottsághoz, és 2012. június 25-ig további információkkal egészítették ki. 2. A kérelem az 1927/2006/EK rendelet 2. cikkének b) pontja szerint eleget tesz az EGAA igénybevételéhez szükséges feltételeknek, és benyújtása a rendelet 5. cikkében említett 10 hetes határidőn belül megtörtént. Az elbocsátások és a világkereskedelemben a globalizáció hatására bekövetkezett fő strukturális változások, illetve a globális pénzügyi és gazdasági válság közötti kapcsolat 3. Az elbocsátások és a globális pénzügyi-gazdasági válság közötti kapcsolat indokolásaként Ausztria azzal érvel, hogy a Stájerország mobil szociális szolgáltatási ágazatában (mobil szociális szolgáltatások a fogyatékkal élő embereknek és mobil ifjúságvédelmi szolgáltatások) történt elbocsátásokra a stájerországi tartományi költségvetésben (az Ausztria által a 2010‑2014-es időszakra vonatkozó stabilitási program keretében vállalt stabilitási és konszolidációs kötelezettségekhez való hozzájárulásként[5]) végrehajtott konszolidáció céljából elfogadott szociális költségvetési megszorítások miatt került sor. 4. A válság negatív hatásaira válaszul, valamint a regionális költségvetés 2013-ig való konszolidálása érdekében Stájerország újonnan megválasztott kormánya 2010-ben úgy határozott, hogy a 2011/2012-es kétéves időszakban 25 %-kal csökkenti a tartomány teljes kiadását (a 2010. évi költségvetéshez viszonyítva). A költségvetési megszorítások a szociális ágazatot is érintették, beleértve a szerződésben meghatározott kifizetéseket (vertraglich vereinbarte Pflichtleistungen) is, amelyeket Stájerország az ifjúságvédelemre és a fogyatékkal élő emberek támogatására (Jugendwohlfahrt, Behindertenhilfe) folyósít. Ezeket a szolgáltatásokat Stájerországban nonprofit szervezetként, korlátolt felelősségű társaságként, valamint (kis) magánvállalkozásként működő jóléti szolgáltatók[6] nyújtják. 5. A szociális költségvetési kiadások csökkentése többek között a fogyatékkal élő embereknek mobil szociális szolgáltatásokat (mobile Behindertenhilfe) és a mobil ifjúságvédelmi szolgáltatásokat (mobile Jugendarbeit) nyújtó stájerországi szolgáltatókat sújtotta közvetlenül. Az e két lakossági csoportnak nyújtott mobil szolgáltatások jogi kereteinek felülvizsgálatát követően szűkítették a szolgáltatások kínálatát, a Stájerország által a szolgáltatóknak térített díjakat pedig 2011. júliusi (mobile Behindertenhilfe), illetve 2011. júniusi hatállyal (mobile Jugendarbeit)[7] csökkentették. 6. A költségvetési megszorításokra válaszul a stájerországi szociális szolgáltatók először tevékenységüket csökkentették (azaz személyzetük munkaidejét csökkentették), majd ezt követően, 2011 közepétől kezdődően elkezdték elbocsátani alkalmazottaikat. A megszorítások leginkább az egy vagy csak néhány szociális támogatási területre szakosodott kis szolgáltatókat sújtották/sújtják, mivel kizárólag a tartomány és az önkormányzatok kifizetéseitől függnek (míg a több területen is működő nagyobb jóléti szolgáltatók többféle finanszírozási forrással is rendelkeznek, többek között adománygyűjtő kampányok és szövetségi finanszírozás révén). Az elbocsátások számának igazolása és a 2. cikk b) pontjában foglalt kritériumok teljesítése 7. Ausztria e kérelmet az 1927/2006/EK rendelet 2. cikkének b) pontjában említett beavatkozási kritérium alapján nyújtotta be, amely szerint az Alapból akkor lehet támogatást nyújtani, ha egy kilenchónapos időszak alatt egy tagállamnak egyetlen vagy két egymással határos NUTS II. szintű régiójában, ugyanabban a NACE Rev. 2. rendszer szerinti ágazatban működő vállalatoktól legalább 500 munkavállalót elbocsátanak. 8. A kérelem arra hivatkozik, hogy a 2011. április 1-jétől 2011. december 15-ig terjedő referencia-időszakban 1050 személyt bocsátottak el a NACE Rev. 2. rendszer szerinti 88. ágazatba (Szociális ellátás bentlakás nélkül) sorolt 105 vállalattól, a NUTS II. szintű Steiermark (AT22) régióban. Ezen elbocsátások közül 888-at az 1927/2006/EK rendelet 2. cikke második bekezdése második francia bekezdésének megfelelően számítottak ki, míg 162 elbocsátást ugyanazon bekezdés első francia bekezdésének megfelelően. Az elbocsátások előre nem látható jellegének bizonyítása 9. Az osztrák hatóságok szerint az elbocsátások nem voltak előre láthatóak, hiszen a stájerországi tartományi kormány által a fogyatékkal élő embereknek nyújtott támogatás és az ifjúságvédelmi munka közfinanszírozásának csökkentéséről (2011 elején) hozott határozat következményeként került rájuk sor. A mobil szociális szolgáltatásokat nyújtó szolgáltatókat meglepetésként érték a szociális költségvetési megszorítások, annál is inkább, mert a korábbi években újratárgyalás nélkül meghosszabbították a tartomány és a szolgáltatók közötti szerződéses megállapodásokat, és még növelték is az e két lakossági csoport támogatására fordítható pénzügyi forrásokat. Az elbocsátó vállalatok és a támogatásra jogosult munkavállalók meghatározása 10. A kérelem szerint a 8 és fél hónapos referencia-időszak során 105 vállalattól összesen 1050 főt bocsátottak el, akik közül 350 munkavállaló (33,3 %) jogosult támogatásra. Ők egy regionális munkaügyi alap (Regionalstiftung) keretein belül részesülnek majd személyre szabott szolgáltatásokban az AMF/23-2011 szövetségi irányelv[8] értelmében. Az osztrák hatóságok szerint a többi (700) elbocsátott munkavállaló vagy saját erejéből és/vagy az állami foglalkoztatási szolgálat (AMS) segítségével talált új munkahelyet, vagy nem érdeklődött a számukra létrehozott munkaügyi alap keretében nyújtott képzés és egyéb támogatás iránt. A vállalatok és az elbocsátott személyek száma Alpha Nova Betriebsges.m.b.H. || 18 || Lebenshilfe Bezirk Bruck/Mur || 14 BAN - Sozialökonomische BetriebsgmbH || 17 || Lebenshilfe Bezirk Judenburg || 6 BBRZ Kapfenberg || 2 || Lebenshilfe Bezirk Muerzzuschlag || 4 Beatrix Preininger || 1 || Lebenshilfe Ennstal || 4 Beratungsstelle TARA || 1 || Lebenshilfe Feldbach || 6 Betriebshilfe für die Steirische Wirtschaft || 11 || Lebenshilfe Graz und Umgebung - Voitsberg || 31 BUGLKRAXN, Verein Arbeitsintegration || 6 || Lebenshilfe Hartberg || 3 Sozialpädagog. Cafe Zum Safrangarten || 10 || Lebenshilfe Judenburg gemeinnützige GmbH || 6 Caritas der Dioezese Graz-Seckau || 110 || Verein Krisun - Kolpingsfamilie || 3 Chance B Sozialbetriebs GmbH || 40 || Lebenshilfe Leibnitz || 8 EHLESO OG || 1 || Lebenshilfe Projekt SPZ || 7 Eltern-Kind-Zentrum || 2 || Lebenshilfe Radkersburg || 5 ErFA II || 82 || Lebenshilfe Steiermark Feldbach || 1 Evang. Diakoniewerk Haus am Ruckerlberg || 7 || Lebenshilfe Steiermark Sektion Fuerstenfeld || 3 FRATZ-GRAZ Freizeit u. Aktivitätsz.f. K. || 1 || Lebenshilfe Steiermark Sektion Hartberg || 5 Gabriele Herrgesell || 1 || Lebenshilfe Steiermark f. g u. mehrf. Beh. M. || 20 Gemeinnuetzige Beschaeftigungsges.m.b.H. || 10 || Lebenshilfe Trofaiach || 4 Gemeinnützige Arbeitsintegrations GmbH || 5 || Lebenshilfe Weiz GmbH || 1 Gemeinnützige Dienstleistungsges. Weiz || 25 || Lebenshilfe Wohn-u.Tagesheim || 1 Ges. für steirische Kinderdörfer || 2 || Lebenshilfe, Graz und Umgebung - || 17 Gesellschaft zur Förderung seelischer Gesundh. || 1 || Leib & Soel - Verein || 6 GIP Neue Lebensräume GmbH || 5 || LEO Lern- und Entwicklungswerkstätte || 4 Herbert Stöckl || 3 || LOGO jugendmanagement gmbh || 1 Hilfswerk Steiermark Gmbh || 1 || MAFALDA || 2 HOME SERVICE Volkshilfe Steiermark || 3 || Mit uns- Verein f. Heilpäd. Entwicklungsf. || 4 Isop Innovative Sozialprojekte || 19 || Mosaik GmbH || 31 IST - Soziale Dienstleistungs Ges.m.b.H. || 2 || Neue Lebensräume GmbH || 1 Jugend am Werk Steiermark GmbH || 74 || Odilien- Blinden-Institut || 11 JWF Sozialmanagement GmbH || 9 || OEKO-Service GmbH || 13 Kinderfreunde Steiermark || 18 || Oesterr.Gesellschaft Rettet das Kind || 6 Köflacher Kinder- Betreuungsstelle || 3 || Oesterr.Kinderfreunde Ortsgruppe Leonhard || 2 Kohlbacher-Sinko GmbH || 1 || Oesterr.Kinderrettungsw.Steiermark || 1 KOMPETENZ – Ber. u soz. Kompetenzz. || 6 || Oesterreichische Kinderfreunde || 11 Kulturwerkstatt GesbR || 1 || Pflegeelternverein Stmk. || 26 L.I.F.F.T. - Verein || 4 || pro mente Steiermark || 10 Lebenshilfe Ausseerland || 2 || Pronegg-Schleich Soziale Dienste KG || 1 Lebenshilfe Bad Radkersburg Gaestehaus || 2 || Psychosoziales Zentrum Voitsberg GmbH || 1 Lebenshilfe Bad Radkersburg Tageswerkst. || 1 || Region Gleisdorf Jugend und Kind KG || 6 SOEBSA, Sozial-Oeko-u. Beschäftigungsserv. || 10 || Verein f. Psy. u.Soz. Lebensberatung || 5 SOS - Kinderdorf || 10 || Verein für Beschäftigungsprojekte || 97 Sozial- u. Heilpädag. Förderinstitut Stmk. || 5 || Verein Humanistische Initiative || 3 Sozial- und Begegnungszentren Graz || 2 || Verein IKEMBA || 1 Sozialbetriebsgesellschaft Birkfelder Raum || 1 || Verein PFIFF - Mit- und Füreinander || 1 Soziale Dienste Ennstal Egartner-Schloemicher || 1 || Verein Sozialmanagement Steiermark || 1 Sozialmanagement Steiermark || 1 || Verein Sozialtherapeut. Betreuung. || 1 sozKom GmbH & Co KG || 1 || Volkshilfe Steiermark || 87 Steingruber Rita & Peter, Frühförderstelle || 1 || Verein VIDEF || 2 Tagesmütter Graz-Steiermark || 9 || WENDEPUNKT-LEOBEN || 1 Therapeutische Gemeinsch. Steiermark || 1 || Wohnplattform Stmk || 1 Ubuntu Verein z. sozialen Integration || 5 || Youth - 4U KG || 2 Verein Die Bruecke || 3 || || Verein f. Opfer v.Gewalt u.Menschenrechtsverl. || 1 || || Verein f.psy. u. soziale Lebensberatung || 1 || || Verein Frauenplattform Bezirk Voitsberg || 2 || || Verein Frauenservice Graz || 1 || || Vállalatok összesen: 105 || Összes elbocsátás: 1050 || 11. A támogatásra jogosult munkavállalók megoszlása a következő: Kategória || Szám || Százalék Férfiak || 100 || 28,6 Nők || 250 || 71,4 EU-állampolgárok || 330 || 94,3 Nem EU-állampolgárok || 20 || 5,7 15 és 24 év közöttiek || 75 || 21,4 25 és 54 év közöttiek || 260 || 74,3 55 és 64 év közöttiek || 15 || 4,3 64 évesnél idősebbek || 0 || 0.0 . 12. A fenti kategóriákban 153 olyan munkavállaló szerepel (a támogatásban részesítendő munkavállalók 43,7 %-a), akik tartós egészségügyi problémával küzdenek vagy fogyatékkal élnek. 13. Ami a foglalkozási kategóriákat illeti, a kérelem által érintett valamennyi munkavállaló személygondozási foglalkozást folytat (ISCO-08 szerinti 5. kategória). 14. Az 1927/2006/EK rendelet 7. cikkének megfelelően Ausztria megerősíti, hogy az EGAA végrehajtásának különböző szakaszaiban és különösen az EGAA-hoz való hozzáférésben mind jelenleg, mind a jövőben a nők és a férfiak egyenlőségét szem előtt tartó és diszkriminációellenes politikát alkalmaz. Az érintett terület, valamint az ott működő hatóságok és érdekelt felek bemutatása 15. A elbocsátások a kilenc osztrák szövetségi tartomány egyikét, Stájerországot (AT22) érintették. Stájerország Ausztria ipari régióihoz tartozik, Alsó-Ausztriával, Felső-Ausztriával és Vorarlberggel együtt. A tartomány Szlovéniával határos, tartományi fővárosa Graz, mely Ausztria második legnagyobb városa Bécs után. 16. A fő érdekelt felek a stájerországi regionális állami foglalkoztatási szolgálat (regionale Geschäftsstelle des Arbeitsmarktservice / AMS), Stájerország tartományi kormánya (Steiermärkische Landesregierung), Stájerország Gazdasági Kamarája (Wirtschaftskammer Steiermark), a Magánszektorban, Nyomdaiparban, Újságírásban és Papíriparban Dolgozók Szakszervezete (Gewerkschaft der Privatangestellten, Druck, Journalismus, Papier) – mely az Osztrák Szakszervezetek Szövetsége (Österreichischer Gewerkschaftsbund / ÖGB) ernyőszervezet alatt működik –, valamint a két lakossági csoportnak szociális jóléti szolgáltatásokat nyújtó szolgáltatókat képviselő két ernyőszervezet, a Die Steirische Behindertenhilfe és a Dachverband der Steirischen Jugendwohlfahrtsträger. Az elbocsátások várható hatása a helyi, a regionális és az országos foglalkoztatásra 17. 2011 novemberében a 6,2 %-os stájerországi munkanélküliségi ráta magasabb volt, mint az Ausztria egészére vonatkozó 4,1 %-os érték. Az említett hónapban különösen nagy mértékben (2010 novembere óta 6,0 %-kal) emelkedett a munkanélküliségi ráta a nők körében, ami részben azt tükrözi, hogy a kérelem tárgyát képező szociális szolgáltatási ágazatból elbocsátottak között magas a nők részaránya [9]. Néhány hónappal később (2012 márciusában) Stájerország tartományi szintű munkanélküliségi rátája 9 %-kal volt magasabb, mint egy évvel korábban (2011 márciusában), ezzel Ausztria kilenc szövetségi tartománya közül itt emelkedett a legnagyobb mértékben a munkanélküliség (ugyanezen időszakban Ausztria egészében 4,4 % volt az átlagos emelkedés). 18. Az osztrák hatóságok szerint a gazdasági és pénzügyi válság, valamint annak következményei súlyosabban érintették Stájerország egészségügyi és szociális ágazatát, mint a tartomány egyéb ipari területeit (2011 márciusához képest a munkanélküliségi ráta 2012 márciusára 7,5 %-kal emelkedett; a munkanélküliségi ráta ennél jobban csak az építőipari ágazatban nőtt, ahol az emelkedés még drasztikusabb – 10,6 %-os – volt ugyanezen időszak alatt). 19. Ausztria becslései szerint a fogyatékkal élő embereknek nyújtott támogatást és az ifjúságvédelmi munkát finanszírozó regionális alapok csökkenése nyomán 2012-ben további szociális munkások fogják elveszíteni a munkájukat. Stájerország mobil szociális szolgáltatási ágazatában sokkal több elbocsátásra fog sor kerülni, mint ahogy azt a szociális partnerek eredetileg gondolták. 20. Stájerországot egyéb tömeges elbocsátások is érintették, amelyek tekintetében a Bizottsághoz EGAA-kérelmeket nyújtottak be: az autóiparban 744 főt bocsátottak el egy kilenchónapos időszak alatt[10], a fémalapanyag-ágazatban 476 főt bocsátottak el egy kilenchónapos időszak alatt[11], illetve egy elektronikai berendezésekre szakosodott vállalattól 167 főt bocsátottak el egy négyhónapos időszak alatt[12]. 21. Mindezek, valamint egyéb tényezők (mindenekelőtt az európai lakosság elöregedése következtében az egészségügyi és szociális szolgáltatások – a „fehérköpenyes” állások – iránti kereslet jövőbeni drámai növekedése) miatt nagyon fontos ennek a szakképzett munkaerőnek a továbbképzése és fenntartható munkaerő-piaci reintegrációja. 22. Stájerország szociális költségvetését a mobil szociális szolgáltatásokat nyújtó szolgáltatók és a tartományi kormány között folyó heves vita ellenére megnyirbálták. 2012-ben még mindig folyik a vita az integrációról, a hátrányos helyzetű csoportok tagjaival és családjaikkal összefüggésben a társadalmi igazságosságról, valamint a megszorítások és elbocsátások által a tartományi és helyi gazdaságra gyakorolt lehetséges hatásokról. Az Európai Bizottság szolgálatai által feltett kérdésekre Ausztria azt válaszolta, hogy Stájerország a megszorítások bevezetése után is úttörőnek tekinti magát Ausztriában a fogyatékossági politikák tekintetében, és a tartomány továbbra is elkötelezett amellett, hogy teljesítse az Ausztria által 2008-ban ratifikált, a fogyatékossággal élő személyek jogairól szóló ENSZ-egyezményt. A stájer tartományi kormány 2012-ben cselekvési tervre tesz majd javaslatot, amely az ENSZ-egyezmény alapján iránymutatásokat tartalmaz Stájerország 2012–2020 közötti időszakra szóló fogyatékossági stratégiájához. Az iránymutatások olyan területekre vonatkoznak majd, mint az akadálymentesítés, foglalkoztatás, tudatosítás és képzés, önálló életvezetés, adatok és statisztikák. A finanszírozásra javasolt, személyre szabott szolgáltatások összehangolt csomagja és annak tételes bontásban meghatározott, becsült költségei, valamint a strukturális alapok által támogatott intézkedésekkel való komplementaritása 23. Az alábbiakban a javasolt intézkedések felsorolása következik; ezek az intézkedéstípusok összehangolt csomagot képeznek, amely a 350 volt szociális munkás munkaerőpiacra történő visszailleszkedését célzó, személyre szabott szolgáltatásokból áll. Az intézkedéseket egy tartományi munkaügyi alapon keresztül fogják végrehajtani a 350 munkavállaló számára (amelyet az állami foglalkoztatási szolgálat 2011. szeptember 30-án hagyott jóvá, és amely 2011. október 1-jétől 2016. szeptember 30-ig fog működni; a munkavállalók legkésőbb 2012. szeptember 30-ig csatlakozhatnak). A voitsbergi/köflachi Verein Wirtschaftsoffensive (WOF) feladata lesz az intézkedések végrehajtása a munkaügyi alap keretein belül. Ez a tartományi fejlesztési szövetség bonyolította le Ausztria első EGAA-kérelmének ügyét az autóipari ágazatban10. 24. A munkaügyi alap keretében támogatásban részesítendő 350 fő egy módszertani esetkezelésből és a szociális munkások profiljához és igényeihez igazított, átfogó képzési ajánlatból álló, összehangolt programban vehet részt. Az intézkedéseket Stájerország állami foglalkoztatási szolgálata (AMS, Arbeitsmarktservice) hagyta jóvá és ellenőrzi, amely a továbbképzési és képzési intézkedések hasznosságát mind a jelenlegi, mind a jövőbeni munkaerő-piaci helyzet szempontjából értékeli (amikor a demográfiai változások eredményeként mások lesznek a követelmények). 25. A munkanélküliség-biztosításról szóló törvény (Arbeitslosenversicherungsgesetz) 18. §-ának megfelelően, illetve az egyes résztvevők korábbi munkaidő-beosztásától függően a munkavállalóknak teljes időben kell részt venniük a programokban. A minimális részvétel hetente legalább 20 óra. Az alap szabályainak (Stiftungsordnung) és az egyéb vonatkozó törvények betartása garantált. – Esetkezelés: A két esetkezelési modulban mind a 350 támogatásra jogosult munkavállaló részt vehet (tanácsadók / résztvevők aránya: 1:12): – 1. modul – Pályaorientáció és aktiválás; – 2. modul – Aktív álláskeresés. A munkaerő-piaci alapba való belépésük után a munkavállalók az első modult végzik el (időtartama legfeljebb hat hét, különleges esetekben legfeljebb 12 hétre meghosszabbítható). Minden résztvevő számára kidolgozzák az egyéni karriertervét, amely a munkaerőpiac jelenlegi és jövőbeni igényeit, valamint az egyes munkavállalók kilátásait és személyes karrierlehetőségeit tükrözi. A karriertervet aláírja a munkavállaló, a munkaerő-piaci alap és az illetékes regionális foglalkoztatási szolgálat (AMS) képviselője. Ez képezi a munkavállaló által a munkaerő-piaci alap keretében végzett további tevékenységek alapját. Az 50 év feletti munkavállalók intenzív támogatásban részesülnek, hogy javuljanak a munkaerő-piaci esélyeik. Ez a modul arra is lehetőséget kínál, hogy a munkavállalók egy hetet egy vállalatnál töltsenek, hogy kipróbáljanak egy új munkakört. A második modul személyre szabott segítséget nyújt a munkavállalóknak a munkakereséshez. Ebbe olyan technikák tartoznak, hogy miként kell a munkaerőpiachoz közelíteni, miként kell felkészülni az állásinterjúkra és a felvételi tesztekre stb. Az egyes munkavállalók profiljától és helyzetétől függően az aktív álláskeresés kezdődhet akár azonnal a pályaorientáció szakaszát követően, illetve az egyéni képzési út befejezése után is. A régió jövőbeli foglalkoztatási kihívásaira való felkészülés érdekében (pl. válasz a népesség elöregedésére, a zöldebb és tudásalapú gazdaság stb.) Stájerországnak az a célja, hogy a lehető legtöbb munkavállalót továbbképezzék vagy átképezzék, mielőtt elkezdenének új munkahelyet keresni. Ennek a modulnak a szokásos időtartama legfeljebb 14 hét, különleges esetekben (pl. 50 év feletti résztvevők vagy megváltozott munkaképességűek esetében) 14 hétre meghosszabbítható. – Egyéni képzés: a képzési intézkedést mind a 350 munkavállalóra tervezték. A munkaerő-piaci alap képzést nyújt az elbocsátott munkavállalóknak, melynek keretében továbbfejleszthetik képességeiket és tudásukat, hogy felkészüljenek a növekedési potenciállal rendelkező jövőbeni szakmákra: magasabb/felsőfokú végzettséget igénylő, specializálódott egészségügyi és szociális szolgáltatási szakmák (vélhetőleg a résztvevők felét érinti), továbbá munkahelyek a „zöld” ágazatokban, valamint a fémipari, elektronikai, kereskedelmi és idegenforgalmi ágazatokban. A munkavállalóknak képzettségek megszerzésére kínált lehetőségek végzettségük szintjétől és tapasztalataiktól függően változnak – például az alacsonyan képzett munkavállalók szakképzésben vehetnek részt, hogy hivatalos képesítést szerezzenek vagy befejezzenek egy korábban félbehagyott gyakorlatot; a meghatározott műszaki végzettséggel rendelkező emberek lehetőséget kapnak magasabb szintű végzettség megszerzésére. A szakképzés egy része esetében nincs szükség EGAA-társfinanszírozásra, mivel az osztrák oktatási rendszer ingyenesen biztosítja. Abban az esetben, ha egy jóváhagyott képzési program hosszabb időt vesz igénybe, mint az EGAA-támogatás végrehajtási időszaka, a kiegészítő finanszírozást a munkaerő-piaci alap biztosítja[13]. – Képzési támogatás[14]: ezt a támogatást mind a 350 munkavállaló számára előirányozták, de csak a munkaerő-piaci alap keretében lebonyolított képzési programokban való részvételük időtartamára jár. A támogatás mértéke 200 EUR per fő/hónap, és 18 hónapra tervezték be. A munkavállaló ebből fedezheti az utazási költségeit és az oktatási anyagok költségét. A támogatás összege a napidíjjal együtt nem haladhatja meg a munkavállaló munkanélküli segélyének számítási alapját. A munkanélküli segélyeket a képzési támogatás folyósítása időszakában felfüggesztik. – Napidíj a képzési és az álláskeresési programokban való részvétel ideje alatt[15]: ezt a támogatást mind a 350 munkavállaló számára előirányozták, de csak a munkaerő-piaci alap keretében lebonyolított képzési és aktív újra-beilleszkedési programokban való részvételük időtartamára jár. A támogatás lehetővé teszi, hogy valamennyi elbocsátott munkavállaló teljes időben, elkötelezetten vegyen részt az intézkedésekben. A támogatás mértéke 1000 EUR per fő/hónap, és 11 hónapra tervezték be (ezek átlagok, mivel a tényleges összegek az egyes munkavállalók elbocsátáskori fizetésétől, valamint attól függnek, hogy az egyes munkavállalók mennyi ideig vesznek részt az aktív intézkedésekben). A támogatás összege a képzési támogatással együtt nem haladhatja meg a munkavállaló munkanélküli segélyének számítási alapját. A munkanélküli segélyeket a napidíjak folyósítása időszakában felfüggesztik. 26. Az EGAA végrehajtásához kapcsolódó, a kérelemben az 1927/2006/EK rendelet 3. cikke szerint feltüntetett kiadások előkészítő, tájékoztatási, népszerűsítési és ellenőrzési tevékenységeket, valamint a tartományi munkaerő-piaci alap irányítási tevékenységeit takarják. Az alap irányítási költségeire (75 000 EUR) átalányösszeget számítanak. Az intézkedésekben részt vevő összes partner kötelezettséget vállal arra, hogy közzéteszi az EGAA által nyújtott támogatást. 27. Az osztrák hatóságok által ismertetett, személyre szabott szolgáltatások az 1927/2006/EK rendelet 3. cikkében meghatározott támogatható tevékenységek közé sorolható aktív munkaerő-piaci intézkedéseknek minősülnek. Az osztrák hatóságok e szolgáltatások összköltségét 7 850 500 EUR-ra, az EGAA végrehajtásához kapcsolódó kiadásokat pedig 150 500 EUR-ra (az összköltség 1,88 %-ára) becsülik. Az EGAA-ból igényelt teljes hozzájárulás összege 5 200 650 EUR (az összköltségek 65 %-a). Intézkedések || A támogatásra jogosult munkavállalók becsült száma || Becsült költségek (egy támogatásra jogosult munkavállalóra) (EUR) || Összköltség (EGAA és nemzeti társfinanszírozás) (EUR) Személyre szabott szolgáltatások (az 1927/2006/EK rendelet 3. cikkének első bekezdése) Esetkezelés (2 modul): Pályaorientáció és aktiválás Aktív álláskeresés (Maßnahmen der Betreuung, Orientierung und Aktivierung) || 350 || 1 030 || 360 500 Egyéni képzés, ideértve a szakmai gyakorlatot és a vállalkozói képzést (Ausbildungsmaßnahmen) || 350 || 7 000 || 2 450 000 Képzési támogatás (Ausbildungsbedingte Zuschussleistung / Stipendien) || 350 || 3 600 || 1 260 000 Napidíj a képzési és az álláskeresési programokban való részvétel ideje alatt (Schulungsarbeitslosengeld) || 350 || 10 800 || 3 780 000 Az összes személyre szabott szolgáltatás részösszege || || 7 850 500 Az EGAA által támogatott intézkedések végrehajtásához kapcsolódó kiadások (az 1927/2006/EK rendelet 3. cikkének harmadik bekezdése) Előkészítő tevékenységek || || 10 500 Irányítás || || 75 000 Tájékoztatás és népszerűsítés || || 25 000 Ellenőrzési tevékenységek || || 40 000 Az EGAA végrehajtásához kapcsolódó kiadások részösszege || || 150 500 Becsült költségek összesen || || 8 001 000 EGAA-hozzájárulás (az összköltségek 65 %-a) || || 5 200 650 28. Ausztria megerősíti, hogy a fent ismertetett intézkedések kiegészítik a strukturális alapok által finanszírozott intézkedéseket. Az osztrák ESZA operatív programja 2. célkitűzésének középpontjában a hosszú távú munkanélküliség áll, míg az EGAA célja, hogy a munkavállalók számára közvetlenül az elbocsátás után nyújtson segítséget. Ezért nincs átfedés a két alap között. Továbbá Ausztria költségellenőrző eljárásokat vezetett be, hogy kizárja a kettős finanszírozást. Az érintett munkavállalóknak nyújtott, személyre szabott szolgáltatások kezdetének tényleges vagy tervezett időpontja 29. Ausztria 2011. október 1-jén kezdett személyre szabott szolgáltatásokat nyújtani az érintett munkavállalóknak az EGAA általi társfinanszírozásra javasolt, összehangolt csomag keretében. Ez az időpont tekintendő tehát az EGAA-ból nyújtandó valamennyi támogatásra való jogosultság kezdetének. A szociális partnerekkel folytatott konzultáció során követett eljárások 30. 2011. szeptember 26–27-én a Stájerországi Gazdasági Kamara (Wirtschaftskammer Steiermark) és az Osztrák Szakszervezetek Szövetsége (Österreichischer Gewerkschaftsbund / ÖGB) tartományi munkaerő-piaci alap létrehozásáról állapodott meg az elbocsátott munkavállalók támogatása érdekében. A szociális partnerek közötti megállapodás előfeltétele volt annak, hogy a „Soziale Dienstleistungen Steiermark” munkaerő-piaci alapot elismerje az AMS, amelyet 2011. szeptember 30-án értesítettek. A megbeszélésekben a két ernyőszervezet – Die Steirische Behindertenhilfe és a Dachverband der Steirischen Jugendwohlfahrtsträger – is részt vett. 31. Az osztrák szociális partnerségi együttműködés egy többnyire informális jellegű, önkéntes megállapodás, amit nem szabályoz törvény[16]. A vállalatokra csak akkor vonatkoznak az állami foglalkoztatási szolgálat (AMS) szabályai, ha úgy döntenek, hogy részt vesznek konkrét munkaerő-piaci politikai intézkedésekben. 32. Az osztrák hatóságok megerősítették, hogy a nemzeti és uniós jogszabályokban a csoportos létszámleépítések vonatkozásában előírt követelményeknek eleget tettek. Az Arbeitsmarktförderungsgesetz/AMFG (szövetségi törvény a munkaerő-piaci támogatásokról) 45a. §-a értelmében az érintett, szociális szolgáltatásokat nyújtó szolgáltatók kis méretére tekintettel csak néhányuk volt köteles bejelenteni a tervezett elbocsátásokat az osztrák Frühwarnsystem (korai előrejelző rendszer) keretében. Tájékoztatás a nemzeti jog alapján vagy kollektív szerződések értelmében kötelezően végrehajtandó intézkedésekről 33. Az 1927/2006/EK rendelet 6. cikkében foglalt kritériumok tekintetében az osztrák hatóságok kérelmükben: · megerősítették, hogy az EGAA-ból származó pénzügyi hozzájárulás nem helyettesíti azokat az intézkedéseket, amelyek meghozatala a nemzeti jog vagy kollektív szerződések alapján a vállalatok felelőssége; · megerősítették, hogy az intézkedések az egyes munkavállalóknak nyújtanak segítséget, és nem vállalkozások vagy ágazatok szerkezetátalakítására irányulnak; · megerősítették, hogy a fent említett támogatható intézkedésekre más uniós pénzügyi eszközből nem folyósítanak támogatást. Irányítási és ellenőrzési rendszerek 34. Ausztria arról értesítette a Bizottságot, hogy a 35 %-os nemzeti társfinanszírozást és az intézkedések előfinanszírozását Stájerország tartomány és Stájerország állami foglalkoztatási szolgálatai (AMS) fogják biztosítani. Az előbbi a nemzeti társfinanszírozás 25,5 %-át vállalja, az utóbbi pedig a 74,5 %-át. 35. Ausztria megerősítette, hogy a pénzügyi hozzájárulás kezelését ugyanaz a szerv fogja végezni, mint az Európai Szociális Alap esetében: a Szövetségi Munkaügyi, Szociális és Fogyasztóvédelmi Minisztérium (Bundesministerium für Arbeit, Soziales und Konsumentenschutz, BMASK) VI/INT/9 csoportja lesz az irányító hatóság és a kifizető szolgálat. A EGAA és az ESZA pénzügyi ellenőrző hatósága nem ugyanaz: az EGAA esetében a feladatot a BMASK VI/S/5a csoportja fogja ellátni. 36. Az összehangolt, személyre szabott intézkedéscsomagot a Regionalstiftung Soziale Dienstleistungen hajtja végre, a Grazban és Köflachban irodákkal rendelkező Verein Wirtschaftsoffensive (WOF) irnyítja és az állami foglalkoztatási szolgálat (AMS) ellenőrzi. A BMASK számára technikai segítséget nyújt egy szolgáltató, amely egyúttal az első szintű ellenőrzést is végzi. Az összes főbb szabályt és kötelezettséget írásos megállapodásokban rögzítik. Finanszírozás 37. Ausztria kérelme alapján az összehangolt, személyre szabott szolgáltatási csomaghoz javasolt EGAA-hozzájárulás (beleértve az EGAA végrehajtásához kapcsolódó kiadásokat) 5 200 650 EUR, amely az összköltségek 65 %-át teszi ki. A Bizottság által az EGAA terhére javasolt forrásallokáció az Ausztria által rendelkezésre bocsátott információkon alapul. 38. Figyelembe véve az EGAA-ból folyósítható pénzügyi hozzájárulásnak az 1927/2006/EK rendelet 10. cikkének (1) bekezdése szerint meghatározott maximális összegét, továbbá az előirányzatok átcsoportosításához megállapított mozgásteret, a Bizottság azt javasolja, hogy a fent említett teljes összeget folyósítsák az EGAA-ból; az összeg a pénzügyi keret 1a. fejezetében különítendő el. 39. A javasolt pénzügyi hozzájárulás összege lehetővé teszi, hogy – az 1927/2006/EK rendelet 12. cikkének (6) bekezdésében szereplő előírás szerint – az év utolsó négy hónapjában az EGAA-ra elkülönített éves maximális összeg több mint 25 %-a továbbra is rendelkezésre álljon támogatások kifizetésére. 40. Az EGAA-ból történő forrásallokációra tett javaslat révén a Bizottság a 2006. május 17-i intézményközi megállapodás 28. pontjának megfelelően kezdeményezi az egyszerűsített háromoldalú eljárást, hogy az EGAA igénybevételének szükségességét és az igényelt összegeket illetően biztosítsa a költségvetési hatóság két ágának egyetértését. A Bizottság felkéri a költségvetési hatóság két ága közül azt, amelyik a megfelelő politikai szinten előbb jut egyetértésre az igénybevételre irányuló javaslattervezet ügyében, hogy szándékáról értesítse a másik ágat és a Bizottságot. A költségvetési hatóság bármelyik ágának elutasító véleménye esetén hivatalos háromoldalú egyeztetést kell kezdeményezni. 41. A Bizottság a 2012. évi költségvetés kötelezettségvállalási előirányzataiba irányuló külön átcsoportosítási kérelmet nyújt be a 2006. május 17-i intézményközi megállapodás 28. pontjának megfelelően. A kifizetési előirányzatok forrása 42. Ha a költségvetési hatóság két ága elfogadja az EGAA igénybevételére eddig benyújtott javaslatokat, a 2012. évre a 04 05 01. költségvetési sorra eredetileg betervezett kifizetési előirányzatok összege teljes mértékben elfogy, és nem biztosít elegendő fedezetet az ezen kérelemben igényelt összegre. Az EGAA költségvetési során lévő kifizetési előirányzatok összegének emelését kell kérni vagy átcsoportosítás útján, amennyiben sikerül találni igénybe vehető előirányzatot, vagy módosító költségvetés révén. A kérelemben igényelt 5 200 650 EUR összegre az ebben a költségvetési sorban előirányzott összeg fog fedezetet biztosítani. Javaslat AZ EURÓPAI PARLAMENT ÉS A TANÁCS HATÁROZATA az Európai Globalizációs Alkalmazkodási Alapnak az Európai Parlament, a Tanács és a Bizottság között létrejött, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (Ausztria „EGF/2011/011 AT/Soziale Dienstleistungen” referenciaszámú kérelme) AZ EURÓPAI PARLAMENT ÉS AZ EURÓPAI UNIÓ TANÁCSA, tekintettel az Európai Unió működéséről szóló szerződésre, tekintettel a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i, az Európai Parlament, a Tanács és a Bizottság közötti intézményközi megállapodásra[17] és különösen annak 28. cikkére, tekintettel az Európai Globalizációs Alkalmazkodási Alap létrehozásáról szóló, 2006. december 20-i 1927/2006/EK európai parlamenti és tanácsi rendeletre[18] és különösen annak 12. cikke (3) bekezdésére, tekintettel az Európai Bizottság javaslatára[19], mivel: (1) Az Európai Globalizációs Alkalmazkodási Alapot (a továbbiakban: EGAA) azzal a céllal hozták létre, hogy kiegészítő támogatást nyújtson azoknak az elbocsátott munkavállalóknak, akik a globalizáció hatására a világkereskedelemben bekövetkezett fő strukturális változások következtében veszítették el munkájukat, és segítse őket a munkaerőpiacra történő ismételt beilleszkedésben. (2) A 2009. május 1-jétől 2011. december 30-ig benyújtott kérelmek tekintetében az EGAA hatálya kibővült az olyan munkavállalók támogatásával, akik közvetlenül a pénzügyi és gazdasági világválság miatt veszítették el állásukat. (3) A 2006. május 17-i intézményközi megállapodás az EGAA igénybevételét évi 500 millió EUR felső korlátig engedélyezi. (4) Ausztria Steiermark (AT22) NUTS II. szintű régiójában a NACE Rev. 2. rendszer szerinti 88. ágazatban („Szociális ellátás bentlakás nélkül”) működő 105 vállalatnál történt elbocsátásokra tekintettel 2011. december 21-én az EGAA igénybevétele iránti kérelmet nyújtott be, 2012. június 25-ig pedig további információkkal egészítette ki azt. A kérelem eleget tesz az 1927/2006/EK rendelet 10. cikkében a pénzügyi hozzájárulás meghatározására vonatkozóan megállapított követelményeknek. A Bizottság ezért 5 200 650 EUR rendelkezésre bocsátására tesz javaslatot. (5) Az EGAA-t tehát igénybe kell venni az Ausztria által benyújtott kérelem alapján történő pénzügyi hozzájárulás folyósítása érdekében. ELFOGADTÁK EZT A HATÁROZATOT: 1. cikk Az Európai Unió 2012. évi általános költségvetésének keretein belül az Európai Globalizációs Alkalmazkodási Alapból (EGAA) 5 200 650 EUR összeget vesznek igénybe kötelezettségvállalási és kifizetési előirányzatok formájában. 2. cikk Ezt a határozatot az Európai Unió Hivatalos Lapjában ki kell hirdetni. Kelt Brüsszelben, -án/-én. Az Európai Parlament részéről a Tanács részéről az elnök az elnök [1] HL C 139., 2006.6.14., 1. o. [2] HL L 406., 2006.12.30., 1. o. [3] Az Európai Parlament és a Tanács 1893/2006/EK rendelete (2006. december 20.) a gazdasági tevékenységek statisztikai osztályozása NACE Rev. 2. rendszerének létrehozásáról és a 3037/90/EGK tanácsi rendelet, valamint egyes meghatározott statisztikai területekre vonatkozó EK-rendeletek módosításáról (HL L 393., 2006.12.30., 1. o.). [4] Az 1927/2006/EK rendelet 3. cikkének harmadik bekezdése szerint. [5] http://ec.europa.eu/europe2020/documents/related-document-type/index_hu.htm [6] Freie Wohlfahrtsträger für die Erbringung sozialer Dienstleistungen zur Unterstützung Hilfsbedürftiger (öffentliche Wohlfahrtsaufgaben). [7] Háttérinformációként tudni kell, hogy Stájerországban az e két lakossági csoportot segítő szociális szolgáltatásokra fordított kiadások a gazdasági válság 2008-as kezdetétől 2011-ig emelkedtek (együttesen hozzávetőleg a stájerországi szociális költségvetés 50 %-át tették ki). [8] A munkaügyi alapok Ausztriában az aktív munkaerő-piaci politika eszközei, céljuk az álláskeresők munkaerő-piaci helyzetének javítása. A munkanélküliség-biztosításról szóló törvényen (Arbeitslosenversicherungsgesetz, 18. §) és a munkaerő-piaci szolgálat (AMS) által kiadott végrehajtási irányelveken alapulnak. A legutóbbi AMS-irányelv: http://www.ams.at/_docs/001_ast_RILI.pdf. [9] Ausztriában, a szociális ágazatban magasabb a nők részaránya (hozzávetőleg 80 %), mint a többi ágazatban, mint például az idegenforgalomban (körülbelül 68 %) vagy az építőiparban (hozzávetőleg 15 %). [10] EGF/2009/009 AT/Steiermark, melyet a költségvetési hatóság 2009-ben hagyott jóvá, HL L 347., 2009.12.24. [11] EGF/2010/007 AT/Steiermark and Niederösterreich, melyet a költségvetési hatóság 2011-ben hagyott jóvá, HL L 263., 2011.10.7. [12] EGF/2010/008 AT/AT&S, melyet a költségvetési hatóság 2011-ben hagyott jóvá, HL L 263., 2011.10.7. [13] A munkanélküliség-biztosításról szóló törvény (Arbeitslosenversicherungsgesetz, ALVG) 18. §-a szerint a munkavállaló részvétele az alapban 156 hétre (három évre) korlátozódik, azonban különleges esetekben (50 éven felüliek, illetve hosszabb képzési programokban részt vevők esetében) 209 hétre (négy évre) meghosszabbítható. [14] A munkanélküliség-biztosításiról szóló törvény (Arbeitslosenversicherungsgesetz, ALVG) 18. §-a alapján. [15] A munkanélküliség-biztosításiról szóló törvény (Arbeitslosenversicherungsgesetz, ALVG) 18. §-a alapján. [16] Az ÖGB weboldala: http://www.sozialpartner.at/sozialpartner/Sozialpartnerschaft_mission_en.pdf [17] HL C 139., 2006.6.14., 1. o. [18] HL L 406., 2006.12.30., 1. o. [19] HL C […], […], […]. o.